Իսկ կոնկրետ էներգետիկ ոլորտի հետ կապված՝ 2015թ. հոկտեմբերի 6-8-ն ԱՄՆ պետդեպարտամենտի Գլոբալ գործընկերության գրասենյակի նախաձեռնությամբ եռօրյա ճանաչողական այցով Հայաստան էին ժամանել[12] մաքուր էներգիայի զարգացման ոլորտի գիտնականների և քաղաքականության փորձագետների՝ տասնմեկ անձից բաղկացած պատվիրակություն, ով հանդիպումներ ունեցավ Հայաստանի վերականգնվող էներգիայի և էներգետիկ արդյունավետության ոլորտների անհատների և կազմակերպությունների հետ: Համաձայն տարածված հաղորդագրության՝ նրանք Հայաստան էին ժամանել «ավելի լավ ընկալելու Հայաստանի կանաչ էներգիայի ոլորտի հաջողությունները, մարտահրավերներն ու կարիքները <…> և ուսումնասիրելու վերականգնվող էներգիայի ոլորտում երկրի առկա խոչընդոտները»: